Werker kry halfmiljoen na vingerfout; weier om dit terug te geeŉ Werknemer van die Vrystaat weier glo om die meer as R500 000 wat verkeerdelik in sy bankrekening inbetaal is, terug te gee, het Beeld Dinsdag berig. Michael Mochudi, besturende direkteur van Motsi Civils and Plant Hire in Welkom, voer in hofstukke aan dat hy R5 687,61 in Phemelo Mothupi se Capitec-bankrekening wou inbetaal, maar per ongeluk die komma uitgelaat en gevolglik R568 761 oorbetaal het. Volgens die berig het Mochudi onmiddellik vir Mothupi gebel nadat hy sy fout agtergekom het, maar het Mothupi glo gesê hy gaan dit nie terugbetaal nie. Mochudi se bank, FNB, het hom versoek om vorms in te vul en gesê dit kan tot vyf dae vat om die oorbetaling om te keer. Mothupi het intussen R400 000 na sy vrou, Phemelo, se Capitec-bankrekening oorgeplaas. Sy het R260 000 daarvan in ŉ beleggingsrekening oorgeplaas. ŉ Dringende aansoek is gebring om die rekeninge te vries. Die hof sal op 5 Maart beslis of die geld moet terugbetaal word.